Účastník odovzdá svoj príspevok v slovenskom, českom alebo anglickom jazyku.

Svoj príspevok, prosím, spracujte priamo v šablóne. Príspevok vytvorený v inom formáte sa vráti autorovi na prepracovanie. V prípade opätovného nedodržania požiadaviek na formálnu úpravu textu nebude príspevok zaradený do recenzného procesu a neumožní sa jeho publikovanie v zborníku.

Odovzdaný príspevok neprejde jazykovou korektúrou, venujte preto, prosím, zvýšenú pozornosť aj gramatickej a štylistickej stránke svojho textu.

**Všetky príspevky podliehajú anonymnému recenznému konaniu.**

**Prednesenie príspevku na konferencii negarantuje jeho zaradenie do zborníka.** Okrem formálnych požiadaviek je nutné dodržať aj obsahové požiadavky a to:

* Príspevok prináša nové a doposiaľ nepublikované informácie
* Príspevok je založený na vedeckej činnosti a vedeckých výsledkoch
* Informácie v príspevku predstavujú relevantný a jedinečný prínos do oblasti výskumu
* Príspevok je doplnený o primeraný poznámkový aparát z relevantnej literatúry (z toho aspoň 3 zdroje už zaradené v databázach WoS, Scopus)
	+ za relevantné zdroje sa považujú recenzované publikácie, nie webové stránky a pod., odporúčame minimálne 12 zdrojov

**Povinné časti príspevku sú:**

* Názov v slovenčine, resp. češtine a v angličtine.
* Abstrakt v slovenčine (češtine) a angličtine
	+ - Vzhľadom na zámer organizátorov predložiť zborník do medzinárodných databáz venujete spracovaniu abstraktu zvýšenú pozornosť. Anglický abstrakt spracujte v súlade s medzinárodnými štandardmi a v gramaticky a štylisticky správnej angličtine.
		- Povinný rozsah abstraktu je 150 – 200 slov, v nich autor neutrálne a jasne predstaví ciele príspevku, zvolenú metodológiu, najdôležitejšie závery, vedecký a praktický prínos práce. Štýl abstraktu má byť vecný, bez hodnotiacich výrazov, bez citácií a odkazov na literatúru.
* Kľúčové slová v slovenčine (češtine) a angličtine (4 – 6)
* Maximálne 6 kľúčových slov, viac sa nebude akceptovať

Rozsah príspevku je 10 – 12 normostrán (**minimálne 18 000 znakov vrátane medzier). Do tohto rozsahu sa nepočíta finálny zoznam literatúry.** Kratšie príspevky nebudú zaradené do recenzného procesu.

Príspevok v rozsahu (10 – 12 normostrán) nahrávajte výlučne cez elektronický systém, vytvorený v programe Word, a to vo formáte *.docx*.

Povinnou súčasťou príspevku je abstrakt – v slovenčine, resp. češtine a angličtine. Pokiaľ je príspevok v angličtine, slovenský (český) názov a abstrakt nie sú potrebné.

**Požiadavky na formálnu úpravu textu:**

V celom texte používajte:

* jednoduché riadkovanie,
* text zarovnaný „do bloku“,
* jednotný typ a veľkosť písma pre čiastkové nadpisy a text (Corbel – veľkosť 12),
* poznámky pod čiarou Corbel – veľkosť 10,
* čiastkové nadpisy uvádzajte boldom, **čiastkové nadpisy sa nečíslujú!**

**V šablóne sú prednastavené vybrané štýly:**

* Nadpis 1
* Názov v angličtine
* Abstrakt
* Normálny

**Tabuľky, obrázky, grafy**

V prípade, že súčasťou vášho príspevky sú grafické prvky, vložte ich pod súvislý text s vynechaním jedného riadka. Grafický prvok zarovnajte na stred, podeň uveďte jeho názov s číslovaním. Opäť vynechajte jeden riadok a pokračujte v súvislom texte. Údaje do tabuľky vpisujte písmom použitým v rámci celého príspevku – Corbel veľkosť 10. Údaje v tabuľke zarovnajte k ľavému okraju.

*Príklad použitia a označenia tabuľky, obdobne postupujte aj v prípade grafov a obrázkov, resp. fotografií.*

|  |  |  |
| --- | --- | --- |
| **Lorem ipsum** | **Lorem ipsum** | **Lorem ipsum**  |
| Dolorit  | 123 |  |
| Sit  | 456 |  |
| Amet  | 789 |  |
| Cosectuter  | 1 011 |  |

Tabuľka č. 1

*Názov*

**Citácie**

Na udávanie bibliografických údajov používajte priebežné poznámky pod čiarou (nástroj referencie – vložiť poznámku pod čiarou). Poznámky sú automaticky priebežne číslované.

Pri citovaní, resp. parafrázovaní textov, v rámci možností odkazujte na konkrétnu stranu textu, aby ju bolo možné správne priradiť ako ohlas citovanému autorovi.

V citáciách je nutné uvádzať aj informácie o stranách, z ktorých je prevzatá citovaná, resp. parafrázovaná časť.

**Zoznam použitej literatúry**

Kompletný zoznam literatúry, ktorú ste pri spracovaní príspevku použili, uveďte na konci príspevku, a to v abecednom poradí – podľa priezviska autora. Zoznam literatúry je potrebné číslovať.

**Vzor citačných odkazov:**

**Knižné publikácie**

PRIEZVISKO, Meno: Názov knihy. Mesto: Vydavateľ, rok vydania. Počet strán. ISBN.

ČENTÉŠ, Jozef: Odpočúvanie – procesnoprávne a hmotnoprávne aspekty. Bratislava: C. H. Beck, 2013. 250 s. ISBN 978-80-89603-09-1.

**Príspevky v neperiodických publikáciách (príspevky, kapitoly)**

PRIEZVISKO, Meno: Názov kapitoly, príspevku In: Názov publikácie. Mesto: Vydavateľ, rok vydania, rozpätie strán. ISBN.

ČENTÉŠ, Jozef: Daňové trestné činy. In: Hospodárska kriminalita v Slovenskej republike. Trnava: Trnavská univerzita v Trnave, 2010. S. 144-154. ISBN 978-80-8082-422-8

**Články v periodickej tlači (časopisecké články)**

PRIEZVISKO, Meno – PRIEZVISKO, Meno: Názov článku. In: Názov časopisu, Ročník, číslo, (rok), rozpätie strán.

ČENTÉŠ, Jozef – KOLCUNOVÁ, Marta: Kybergrooming v slovenskom Trestnom zákone. In: Státní zastupitelství, Roč. 17, č. 1 (2020), s. 18 – 27.